Vaš kraj, 25.5.2001�


Naslov: DOBRODELNA PRIREDITEV ZA VRTEC





Tekst za  voditelja:


�T- BREŽICE��Zaposleni v brežiškem vrtcu Mavrica in 400 njihovih varovancev vsak dan opaža, da si njihovo igrišče ponoči lastijo tudi drugi, ki za sabo puščajo prazne steklenice, odvržene igle in še kaj. Ker odgovorni za to ne najdejo rešitve, so sklenili, da igrišče sami zaščitijo. Zato so sinoči pripravili dobrodelno prireditev, na kateri so poleg otrok nastopili številni gostje, denar zbran od vstopnic in prodanih uporabnih predmetov iz stekla, keramike in svile, ki so jih izdelali in poslikali otroci sami, pa bodo namenili za nabavo visoke ograje, ki naj bi otroške igrišče varovalo pred nepovabljenimi. Seveda to ne bo dovolj, saj morajo zbrati 5 mio tolarjev, zato računajo tudi na druge donatorje, ki jim bodo pri tem pomagali, dela pa bodo ob pomoči staršev opravili kar zaposleni v vrtcu Mavrica sami.





Naslov: VODOVODNI STOLP NA NOVO ZAŽIVEL





Tekst za  voditelja:


�T- BREŽICE�


V Brežicah pa so od danes bogatejši še za eno mestno znamenitost. Tamkajšnji 46 metrov visoki vodovodni stolp, ki je bil zgrajen leta 1914 in je skoraj 60 let služil za vodooskrbo mesta, je občina pred dvema leto začela obnavljati, tako so prekrili streho in obnovili njegovo fasado, zdaj pa so v njem odprli še nadvse zanimiv gostinski lokal – poimenovali so ga Aquarius (Vodnar), ki se razprostira v treh etažah, njegove stene pa krasijo motivi iz starih razglednic brežiških ulic in gradu. Najemniki nameravajo na »Wassser turnu«, pod pod tem imenom ga poznajo Brežičani, urediti še razgledno točko, do katere naj bi obiskovalci prišli s pomočjo zunanjega dvigala. Prav gotovo pa bo tako urejen vodovodni stolp privabil marsikaterega turista in domačina, o takšni izrabi svojevrstnih kulturnih spomenikov pa že razmišljajo tudi v drugih slovenskih mestih, kjer še premorejo takšne vodohrame, ki že dolgo ne služijo svojemu namenu.

